****

**Hodnotiace kritériá**

Operačný program Integrovaná infraštruktúra prioritná os 1 až 6

– Národné projekty, Veľké projekty a prioritná os 8 Technická pomoc

Tento dokument obsahuje zoznam hodnotiacich kritérií Operačného programu Integrovaná infraštruktúra prioritná os 1 až 6 a prioritná os 8,

schválený Monitorovacím výborom OPII dňa: 15.1.2020

**Verzia: 2**.0

**Platná a účinná od: 15.1.2020**

Obsah

[1 Úvod 4](#_Toc410033902)

[2 Hodnotiace kritériá 11](#_Toc410033903)

[2.1 Hodnotiace kritériá pre národné a veľké projekty OPII 12](#_Toc410033904)

[2.2 Hodnotiace kritériá pre projekty technickej pomoci OPII 20](#_Toc410033905)

**Zoznam použitých skratiek**

MHD Mestská hromadná doprava

MDV SR Ministerstvo dopravy a výstavby SR

MV OPII Monitorovací výbor pre Operačný program Integrovaná infraštruktúra

NFP Nenávratný finančný príspevok

OPII Operačný program Integrovaná infraštruktúra

RO Riadiaci orgán

SR Slovenská republika

Systém riadenia

EŠIF Systém riadenia európskych štrukturálnych a investičných fondov na roky 2014 - 2020

TAF/TAP Telematické (telekomunikačno informatické) aplikácie v nákladnej / osobnej doprave (Telematics Applications Freight services / Passenger services)

TEN-T Transeurópska dopravná sieť (Trans-European Transport Networks)

TSI Technická špecifikácia pre interoperabilitu (Technical specifications for interoperability)

VOD Verejná osobná doprava

všeobecné

nariadenie Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006

zákon o príspevku

z EŠIF Zákon č.292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov

# Úvod

Predmetom tohto dokumentu, ktorý bol pripravený riadiacim orgánom pre OPII v spolupráci s vecne príslušnými odbornými útvarmi MDV SR, je stanovenie kritérií pre výber národných a veľkých projektov (PO 1 až 6), ale aj pre výber projektov technickej pomoci (PO 8) pre oblasti podpory Operačného programu Integrovaná infraštruktúra v súlade s čl. 125 ods. 3 písm. a) všeobecného nariadenia a zároveň popísanie spôsobu aplikácie týchto kritérií tak, aby bol pre členov MV OPII, Európsku komisiu a iné zainteresované partnerské subjekty a verejnosť zabezpečený k predmetnej problematike dostatok informácií v záujme transparentnosti a čo najlepšej zrozumiteľnosti návrhu hodnotiacich kritérií.

Tieto kritériá, vrátane spôsobu ich aplikácie, ako aj ich každá zmena, podliehajú podľa čl. 110 ods. 2 písm. a) všeobecného nariadenia **schváleniu monitorovacím výborom**.

Podľa § 17 ods. 3 písm. e) zákona o príspevku z EŠIF sa kritériá pre výber projektov stanovujú vo vyzvaní na predloženie žiadosti o NFP ako podmienka poskytnutia príspevku, ktorej splnenie overuje RO v procese hodnotenia žiadostí o NFP.

**Hlavným cieľom RO je nastaviť kritériá pre výber projektov OPII tak, aby bol zabezpečený výber projektov, ktoré sú dostatočne pripravené na dosahovanie príslušných špecifických cieľov OPII**.

Cieľom RO bolo zároveň nastaviť predmetné kritériá pre výber projektov tak, aby:

* boli nediskriminačné a transparentné;
* boli v čo najväčšej možnej miere špecifikované jednoznačne a objektívne tak, aby žiadatelia mohli vopred odhadnúť, či ich projekty budú mať šancu na úspech v schvaľovacom procese;
* sa v porovnaní s programovým obdobím 2007 - 2013 dosiahlo zjednodušenie aplikácie týchto kritérií   
  pre hodnotiteľov (zníženie administratívnej a časovej náročnosti výkonu odborného hodnotenia projektov), ako aj s tým súvisiace zníženie rizika certifikačných a auditných zistení viažucich sa   
  na nesprávnosť ich aplikácie;
* sa dosiahlo zefektívnenie spôsobu overovania hospodárnosti a efektívnosti výdavkov projektu prostredníctvom finančných limitov, jednotkových cien a pod. namiesto menej efektívnych spôsobov preukazovania hospodárnosti a efektívnosti výdavkov používaných v programovom období 2007 – 2013 (napr. prieskum trhu).

Pri príprave kritérií pre výber projektov OPII boli taktiež zohľadnené najmä nasledovné východiská:

* príslušné legislatívne a metodické dokumenty na úrovni EÚ a SR (najmä všeobecné nariadenie, zákon o príspevku z EŠIF a Systém riadenia EŠIF),
* skúsenosti a poučenia z programového obdobia 2007 – 2013.

V nadväznosti na vyššie uvedené východiská a ciele bola definovaná **jednotná sústava hodnotiacich kritérií univerzálne aplikovateľná pre všetky vybrané oblasti podpory OPII pre národné a veľké projekty a**    
**projekty technickej pomoci**. Doplňujúce špecifiká (legislatívne, technické, ekonomické a pod.) týkajúce sa spôsobu aplikácie hodnotiacich kritérií budú pre jednotlivé oblasti podpory OPII podrobne upravené v príslušnom vyzvaní na predloženie žiadosti o NFP resp. Príručke pre žiadateľa.

**Sústava hodnotiacich kritérií definovaná v tomto dokumente sa vzťahuje na nasledovné oblasti podpory OPII:**

|  |  |  |  |  |  |
| --- | --- | --- | --- | --- | --- |
| **Prioritná os** | **Investičná priorita** | **Špecifický cieľ** | | **Výsledky** | **Typy aktivít** |
|
| **PO 1**  **Železničná infraštruktúra (TEN-T CORE) a obnova mobilných prostriedkov** | **IP 7i)**  Podpora multimodálneho jednotného európskeho dopravného priestoru pomocou investícií do TEN-T | **1.1** | Odstránenie kľúčových úzkych miest na železničnej infraštruktúre prostredníctvom modernizácie a rozvoja hlavných železničných tratí a uzlov dopravne významných z hľadiska medzinárodnej a vnútroštátnej dopravy | a) odstránenie kľúčových úzkych miest na základnej sieti TEN-T (najmä v úseku Žilina – Košice a Žilina – št. hr. SR/ČR)  b) zníženie časových strát a prevádzkových nákladov  c) zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10)  d) vytváranie predpokladov na zvýšenie podielu železničnej osobnej a nákladnej dopravy na deľbe prepravnej práce  e) vytváranie predpokladov pre zvýšenie konkurencieschopnosti regiónov, zlepšenie mobility obyvateľov a potenciálu rastu zamestnanosti | - Modernizácia železničných tratí (zlepšovanie vybraných technických parametrov železničnej dopravnej cesty)  - Elektrifikácia železničných tratí  - Výstavba nových úsekov železničných tratí (v prípade, ak opodstatnenosť výstavby potvrdí relevantná štúdia realizovateľnosti)  - Výstavba terminálov intermodálnej prepravy (v prípade, ak budú vytvorené vhodné trhové podmienky)  - Projektová príprava |
| **IP 7 iii)**  Vývoj a modernizácia komplexných, interoperabilných železničných systémov vysokej kvality a podpora opatrení na znižovanie hluku | **1.2** | Zlepšenie technických podmienok pre prevádzku medzinárodnej železničnej dopravy prostredníctvom implementácie vybraných prvkov TSI na najdôležitejších tratiach pre medzinárodnú dopravu (TEN-T CORE) | a) splnenie záväzkov vyplývajúcich z Rozhodnutia Komisie č. 2012/88/EÚ z 25. januára 2012 o technickej špecifikácii interoperability týkajúcej sa subsystémov riadenia - zabezpečenia a návestenia transeurópskeho železničného systému, nariadenia Komisie č. 454/2011/EÚ z 5. mája 2011 o technickej špecifikácii interoperability týkajúcej sa subsystému „telematické aplikácie v osobnej doprave“ transeurópskeho železničného systému a nariadenia č. 62/2006/ES z 23. decembra 2005 o technickej špecifikácii interoperability týkajúcej sa telematických aplikácií  b) zvýšenie bezpečnosti železničnej dopravy | - Implementácia systémov ETCS a GSM-R, TSI TAF/TAP  - Obnova mobilných prostriedkov železničnej verejnej osobnej dopravy  - Projektová príprava |
| **1.3** | Zvýšenie atraktivity a kvality služieb železničnej verejnej osobnej dopravy prostredníctvom obnovy mobilných prostriedkov | a) zvýšenie atraktivity verejnej osobnej dopravy prostredníctvom obstarania nových prostriedkov zabezpečujúcich verejnú železničnú osobnú dopravu  b) podpora stabilizácie služieb poskytovaných vo verejnom záujme  c) zníženie hlukovej záťaže a emisií CO2, NO2 a PM10 vyplývajúcej z prevádzky železničnej verejnej osobnej dopravy |
| **PO 2**  **Cestná infraštruktúra**  **(TEN-T)** | **IP 7i)**  Podpora multimodálneho jednotného európskeho dopravného priestoru pomocou investícií do TEN-T | **2.1** | Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov diaľnic a rýchlostných ciest | a) odstránenie kľúčových úzkych miest na základnej sieti TEN-T, predovšetkým v úseku Žilina – Liptovský Mikuláš a Žilina – št. hr. SR/ČR a SR/PR  b) zvýšenie bezpečnosti cestnej premávky, zníženie nehodovosti  c) zníženie hlukovej záťaže a emisií CO2, NO2 a PM10 v intraviláne miest a obcí  d) zníženie časových strát a úspora nákladov  e) poskytovanie dopravných informácií účastníkom cestnej premávky  f) zabezpečenie bezpečnej migrácie zveri  g) vytváranie predpokladov pre zvýšenie konkurencieschopnosti regiónov, zlepšenie mobility obyvateľov a zvýšenie potenciálu rastu zamestnanosti | - Výstavba diaľnic a rýchlostných ciest vrátane privádzačov (TEN-T)  - Budovanie inteligentných dopravných systémov  - Zvyšovanie bezpečnosti cestnej dopravy  - Projektová príprava |
| **PO3**  **Verejná osobná doprava** | **IP 7ii)**  Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility | **3.1** | Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu | a) zvýšenie atraktívnosti verejnej osobnej dopravy  b) zlepšenie kvality služieb poskytovaných v MHD vo veľkých aglomeráciách (úspora času, rozšírenie ponuky služieb, zvýšenie komfortu a spoľahlivosti a pod.)  c) zlepšenie kvality údržby dráhových vozidiel MHD  d) infraštruktúra umožňujúca zvýšenie podielu cestujúcich verejnej osobnej dopravy na deľbe prepravnej práce  e) zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10) | - Modernizácia a výstavba električkových a trolejbusových tratí vrátane prvkov preferencie MHD a napojenia na ostatné druhy MHD a nemotorovú dopravu  - Obstaranie mobilných prostriedkov dráhovej MHD (električiek a trolejbusov (vrátane vozidiel s pomocným pohonom))  - Výstavba a modernizácia infraštruktúry pre IDS (modernizácia a výstavba prestupných terminálov so zásahom do železničnej infraštruktúry)  - Vybudovanie a modernizácia technickej základne na opravu a údržbu vozového parku dráhovej MHD  - Projektová príprava |
| **3.2** | Zvýšenie atraktivity a prístupnosti verejnej osobnej dopravy prostredníctvom obnovy mobilných prostriedkov dráhovej MHD | a) zvýšenie atraktívnosti verejnej osobnej dopravy  b) zlepšenie kvality služieb poskytovaných dráhovou MHD vo veľkých aglomeráciách (úspora cestovného času, rozšírenie ponuky služieb, zvýšenie komfortu a spoľahlivosti a pod.)  c) zvýšenie prístupnosti vozidiel MHD  d) zníženie negatívnych vplyvov na životné prostredie (zníženie hluku, emisií CO2, NO2 a PM10, vibrácií a pod.) – čistá MHD  e) zvýšenie podielu verejnej osobnej dopravy na deľbe prepravnej práce |
| **PO 4**  **Infraštruktúra vodnej dopravy**  **(TEN-T CORE)** | **IP 7i)**  Podpora multimodálneho jednotného európskeho dopravného priestoru pomocou investícií do TEN-T | **4.1** | Zlepšenie kvality služieb poskytovaných na dunajskej vodnej ceste | a) zlepšenie kvality verejných služieb poskytovaných v prístavoch v Bratislave a Komárne  b) zvýšenie bezpečnosti vodnej dopravy  c) zníženie negatívnych vplyvov na životné prostredie (zníženie emisií CO2, NO2 a PM10 a zlepšenie systému nakladania s odpadmi, prevádzkovými a pohonnými hmotami)  d) vytváranie predpokladov na odstránenie kľúčových úzkych miest na infraštruktúre vodnej dopravy v TEN-T  e) vytváranie predpokladov na zvýšenie podielu vodnej dopravy na deľbe prepravnej práce | - Zlepšenie splavnosti dunajskej vodnej cesty  - Modernizácia a výstavba verejných prístavov v Bratislave a Komárne  - Zavádzanie moderných technológií do riadenia lodnej a prístavnej prevádzky a realizácia súvisiacich technických opatrení  - Zavedenie pravidelnej osobnej dopravy po Dunaji (Dunajbus)  - Predinvestičná a projektová príprava |
| **PO 5**  **Železničná infraštruktúra a obnova mobilných prostriedkov** | **IP 7d)**  Vývoj a modernizácia komplexných, interoperabilných železničných systémov vysokej kvality a podpora opatrení na znižovanie hluku | **5.1** | Odstránenie kľúčových úzkych miest na železničnej infraštruktúre prostredníctvom modernizácie a rozvoja železničných tratí a súvisiacich objektov dopravne významných z hľadiska medzinárodnej a vnútroštátnej dopravy | a) zlepšenie technických parametrov železničnej infraštruktúry vo vybraných úsekoch  b) odstránenie kľúčových úzkych miest železničnej infraštruktúry  c) zvýšenie podielu elektrifikovaných tratí  d) zníženie počtu úmrtí na železničných priecestiach  e) zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10)  f) zvýšenie komfortu pre koncových užívateľov a tým atraktivity železničnej dopravy v regiónoch  g) vytváranie predpokladov pre zvýšenie konkurencieschopnosti regiónov, zlepšenia mobility obyvateľov a potenciálu rastu zamestnanosti | - Elektrifikácia železničných tratí. Rozvoj systémov šetrných k životnému prostrediu, vrátane systémov s nízkou hlučnosťou a nízko uhlíkových dopravných systémov |
| - Znižovanie bezpečnostných rizík v železničnej doprave (napr. odstraňovanie úrovňových križovaní s cestnou infraštruktúrou, modernizácia železničných priecestí)  - Výstavba a modernizácia prestupných terminálov železničnej osobnej dopravy a terminálov integrovanej osobnej prepravy a ich napojení na cestnú sieť  - Výstavba nových železničných zastávok, zavádzanie štandardov tratí a staníc, optimalizácia grafikonu vlakovej dopravy  - Vybudovanie infraštruktúry na kontrolu a prípravu vozového parku železničnej osobnej dopravy pre prevádzku v rámci služieb vo verejnom záujme  - Modernizácia železničnej infraštruktúry v súvislosti so zabezpečením efektívneho colného konania  - Modernizácia železničných tratí (zlepšovanie vybraných technických parametrov železničnej dopravnej cesty)  - Implementácia systémov ETCS a GSM-R, TSI TAF/TAP  - Obnova mobilných prostriedkov železničnej verejnej osobnej dopravy  - Projektová príprava |
| **5.2** | Zlepšenie technických podmienok pre prevádzku medzinárodnej železničnej dopravy prostredníctvom implementácie vybraných prvkov TSI na najdôležitejších tratiach pre medzinárodnú dopravu | a) splnenie záväzkov vyplývajúcich z Rozhodnutia Komisie č. 2012/88/EÚ z 25. januára 2012 o technickej špecifikácii interoperability týkajúcej sa subsystémov riadenia - zabezpečenia a návestenia transeurópskeho železničného systému a Nariadení Komisie č. 454/2011/EÚ z 5. mája 2011 a č. 62/2006/ES z 23. decembra 2005 o technickej špecifikácii interoperability týkajúcej sa telematických aplikácií  b) zvýšenie bezpečnosti železničnej dopravy |
| **5.3** | Zvýšenie atraktivity a kvality služieb železničnej verejnej osobnej dopravy prostredníctvom obnovy mobilných prostriedkov | a) zvýšenie atraktivity verejnej osobnej dopravy prostredníctvom obstarania nových prostriedkov zabezpečujúcich verejnú železničnú osobnú dopravu  b )podpora stabilizácie služieb poskytovaných vo verejnom záujme  c) zníženie hlukovej záťaže a emisií CO2, NO2 a PM10 vyplývajúcej z prevádzky železničnej verejnej osobnej dopravy |
| **PO 6**  **Cestná infraštruktúra**  **(mimo TEN-T CORE)** | **IP 7a)**  Podpora multimodálneho jednotného európskeho dopravného priestoru pomocou investícií do TEN-T | **6.1** | Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov rýchlostných ciest | a) odstránenie kľúčových úzkych miest na súhrnnej sieti TEN-T  b) zvýšenie bezpečnosti cestnej premávky a zníženie nehodovosti  c) zníženie negatívnych vplyvov na životné prostredie (zníženie hlukovej záťaže a emisií CO2, NO2 a PM10 v intraviláne miest a obcí)  d) zníženie časových strát a prevádzkových nákladov  e) zabezpečenie bezpečnej migrácie zveri – budovanie bezpečných koridorov pre migráciu zveri (tzv. zelené prechody)  f) vytváranie predpokladov pre zvýšenie konkurencieschopnosti regiónov, zlepšenia mobility obyvateľstva a potenciálu rastu zamestnanosti (napr. v cestovnom ruchu, stavebníctve) | - Výstavba rýchlostných ciest (mimo TEN-T CORE)  - Projektová príprava  - Podpora zavádzanie alternatívnych palív v cestnej doprave |
| **IP 7b)**  Posilnenie regionálnej mobility prepojením sekundárnych a terciárnych uzlov s infraštruktúrou TEN-T vrátane multimodálnych uzlov | **6.2** | Zlepšenie bezpečnosti a dostupnosti cestnej infraštruktúry TEN-T a regionálnej mobility prostredníctvom výstavby a modernizácie ciest I. triedy | a) zvýšenie kapacity ciest I. triedy na exponovaných úsekoch  b) zvýšenie bezpečnosti cestnej premávky a zníženie nehodovosti  c) zníženie negatívnych vplyvov na životné prostredie (zníženie hluku, emisií CO2, NO2 a PM10, vibrácií, prašnosti a pod. v intraviláne miest a obcí)  d) zníženie časových strát a prevádzkových nákladov  e) vytváranie predpokladov pre zvýšenie konkurencieschopnosti regiónov, zlepšenia mobility obyvateľstva a potenciálu rastu zamestnanosti | - Výstavba a modernizácia ciest I. triedy s cieľom zvýšenia bezpečnosti a plynulosti dopravy (mimo TEN-T CORE, mimo TEN-T)  - Budovanie inteligentných dopravných systémov  - Výstavba a modernizácia cestnej infraštruktúry v súvislosti so zabezpečením efektívneho colného konania  - Projektová príprava |
|  |  |  |  |  |  |
| **PO 8**  **Technická pomoc** | Neuplatňuje sa | **8.1** | Podpora efektívnej implementácie OP | a) stabilizácia a vzdelávanie administratívnych kapacít,  b) zabezpečenie technického vybavenia a technologickej podpory útvarov zapojených do implementácie OP,  c) podpora implementácie OP prostredníctvom sieťovania a využitia externých kapacít | - Refundácia miezd administratívnych kapacít zapojených do implementácie OP  - Zvyšovanie odborných a jazykových zručností administratívnych kapacít zapojených do implementácie OP  - Zabezpečenie technického vybavenia a technologickej podpory útvarov zapojených do implementácie OP  - Zabezpečenie výmeny informácií na úrovni útvarov a organizácií zapojených do implementácie OP , problematiky fondov EÚ a problematiky v oblasti dopravy a informačnej spoločnosti  - Externá podpora implementácie OP |
| **8.2** | Zvýšenie povedomia verejnosti o podpore EÚ pre OP prostredníctvom zabezpečenia efektívnej komunikácie OP | a) zabezpečenie webového portálu o OP,  b) produkcia a realizácia informačnej kampane zameranej na širokú verejnosť (nadlinková, podlinková komunikácia, analýza východiskového stavu, monitoring účinnosti kampane),  c) pravidelná komunikácia so zástupcami médií prostredníctvom tlačových správ, tlačových konferencií,  d) komunikácia zameraná na odbornú verejnosť (propagácia OP na odborných konferenciách a v odborných publikáciách),  e) aktivity týkajúce sa minimálnych opatrení v oblasti informovania a publicity definovaných v prílohe VI všeobecného nariadenia na úrovni riadiaceho orgánu a prijímateľov | - Informačné a komunikačné nástroje |

# Hodnotiace kritériá

Hodnotiace kritériá, ktoré sú aplikované hodnotiteľmi v procese odborného hodnotenia, slúžia na posúdenie kvalitatívnej úrovne jednotlivých projektov, t.j. na overenie, či projekt spĺňa stanovené minimálne kvalitatívne požiadavky na to, aby bol schválený.

Vzhľadom na špecifické postavenie MDV SR vo vzťahu k podporovaným aktivitám sú prijímatelia národných projektov určení v OPII, alebo ich kompetencie spojené s realizáciou projektu vyplývajú priamo z osobitných predpisov, alebo sú schválení Riadiacim výborom prioritných osí 1 až 6 OPII a prostredníctvom vyzvaní žiadaní o predkladanie žiadostí o poskytnutie NFP. Výber projektov na implementáciu bude rešpektovať výstupy strategických dokumentov spracovaných pre potreby programového obdobia 2014 - 2020, ako aj ich prípadné aktualizácie, ktoré zohľadňujú rezortné potreby v oblasti dopravy v širšom kontexte.

V snahe o zabezpečenie efektívneho a transparentného procesu výberu projektov budú podporené iba tie projekty, ktoré budú RO OPII a Riadiacim výborom zriadeným pod MV OPII vyhodnotené ako vhodné a účelné vzhľadom na východiskovú situáciu a identifikované potreby v danej oblasti, nákladovo efektívne, environmentálne udržateľné a s adekvátnym kapacitným zabezpečením ich realizácie.

Hodnotiace kritériá OPII sú z hľadiska predmetu hodnotenia v súlade so Systémom riadenia EŠIF zaradené   
do nasledovných hodnotiacich oblastí:

1. príspevok navrhovaného projektu k cieľom a výsledkom OP a prioritnej osi
2. navrhovaný spôsob realizácie projektu
3. administratívna a prevádzková kapacita žiadateľa
4. finančná a ekonomická stránka projektu

Hodnotiace kritériá OPII sú definované osobitne pre:

* národné a veľké projekty a
* projekty technickej pomoci.

Sústava hodnotiacich kritérií je koncipovaná **iba na základe vylučovacích kritérií**, keďže tieto projekty sú predkladané na základe vyzvania v zmysle schváleného zoznamu projektov OPII a teda pri ich výbere neprebieha súťaž medzi viacerými projektmi.

Vylučujúce kritériá sú vyhodnocované v prípade relevancie iba možnosťou „áno“ alebo možnosťou „nie“, pričom možnosť ,,nie“ pri vylučujúcom kritériu znamená automaticky nesplnenie kritérií pre výber projektov a neschválenie žiadosti o NFP. V Príručke pre odborného hodnotiteľa RO OPII zadefinuje relevantnosť jednotlivých otázok podľa charakteru projektu (napr. investičné a neinvestičné projekty) a povinné náležitosti, ktoré odborný hodnotiteľ uvedie v hodnotiacom hárku k jednotlivým oblastiam hodnotenia.

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá.**

## Hodnotiace kritériá pre národné a veľké projekty OPII

|  |  |  |  |  |  |  |
| --- | --- | --- | --- | --- | --- | --- |
| **hodnotená oblasť** | | **hodnotiace kritérium** | | **predmet hodnotenia** | **hodno-**  **tenie** | **spôsob aplikácie hodnotiaceho kritéria** |
| 1 | Príspevok navrhovaného projektu k cieľom a výsledkom OP a prioritnej osi | 1.1 | Súlad projektu so stratégiou operačného programu | Posudzuje sa súlad projektu so stratégiou OPII v príslušnej oblasti podpory, t.j. súlad s: a) príslušnými špecifickými cieľmi,  b) príslušnými očakávanými výsledkami, c) príslušnými definovanými oprávnenými aktivitami,  d) príslušnými ukazovateľmi zodpovedajúcimi špecifickému cieľu. | nie | Hlavné aktivity projektu **nie sú** v súlade so stratégiou OPII v danej oblasti, resp. ich súlad je iba v deklaratívnej rovine. |
| áno | Hlavné aktivity projektu **sú** v súlade so stratégiou OPII v danej oblasti. |
| 2 | Navrhovaný spôsob realizácie projektu | 2.1 | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | V rámci hodnotiaceho kritéria sa posudzujú nasledovné aspekty: a) či realizácia navrhovaného projektu rieši identifikované potreby (problémy) cieľových skupín,  resp. cieľového územia, b) či projekt vhodným spôsobom nadväzuje na existujúcu dopravnú infraštruktúru v danom území, resp. na už zrealizované aktivity v danej oblasti (ak relevantné), c) či je prostredníctvom realizácie navrhovaných hlavných aktivít projektu možné reálne predpokladať dosiahnutie deklarovaných cieľových hodnôt merateľných ukazovateľov projektu s prihliadnutím na previazanosť hlavných aktivít projektu na ciele a výsledky projektu (vnútorná logika projektu)  d) či navrhované riešenie projektu vytvára predpoklad pre jeho bezproblémovú realizáciu (ak relevantné). | nie | Projekt vykazuje aspoň jeden z nasledovných nedostatkov:  a) projekt **neprispieva** k riešeniu identifikovaných potrieb (problémov) cieľových skupín, resp. cieľového územia;  b) realizácia projektu je **nevhodná, resp. neúčelná** vo vzťahu k existujúcej dopravnej infraštruktúre, resp. k už realizovaným aktivitám v danej oblasti (ak relevantné),  c) deklarované cieľové hodnoty merateľných ukazovateľov projektu **nie sú** stanovené realisticky, resp. nie sú dosiahnuteľné prostredníctvom realizácie navrhovaných hlavných aktivít projektu. Identifikované neoprávnené hlavné aktivity projektu tvoria 25% a viac neoprávnených výdavkov z celkových oprávnených výdavkov projektu,  d) navrhovaný spôsob realizácie projektu **nevytvára** podmienky pre jeho bezproblémový priebeh. |
| áno | Projekt **prispieva** k riešeniu identifikovaných potrieb (problémov) cieľových skupín.  Projekt **zohľadňuje a logicky nadväzuje** na už existujúcu dopravnú infraštruktúru, resp. iné aktivity už realizované v danej oblasti  (ak relevantné).  Deklarované cieľové hodnoty všetkých merateľných ukazovateľov projektu **sú** stanovené realisticky s ohľadom na hlavné aktivity projektu a navrhovaný spôsob ich realizácie.  Identifikované neoprávnené hlavné aktivity projektu tvoria **menej ako 25%** neoprávnených výdavkov z celkových oprávnených výdavkov projektu.  **Sú** popísané všetky potenciálne riziká a prijaté opatrenia, ktoré by inak mohli narušiť bezproblémovú realizáciu projektu. |
| 2.2 | Reálnosť aktivít projektu vo vzťahu k navrhovanému časovému harmonogramu projektu | Posudzuje sa reálnosť časového harmonogramu realizácie všetkých aktivít projektu (hlavných aj podporných). Predmetom hodnotenia je posúdenie, či etapizácia aktivít je: a) súladná z hľadiska aktivít a termínov uvádzaných v celej dokumentácii žiadosti o NFP (súlad termínov v žiadosti o NFP a priložených povoleniach/vyjadreniach); b) logická z hľadiska časovej následnosti realizácie aktivít projektu; c) realistická vo vzťahu k trvaniu jednotlivých aktivít a k ich výstupom (dodržanie lehôt schvaľovacích konaní, stavebných povolení, postupov verejného obstarávania a pod). | nie | Etapizácia projektu obsahuje aspoň jeden z nasledovných nedostatkov, ktorý môže mať vplyv na dodržanie celkovej žiadateľom stanovenej dĺžky realizácie projektu a/alebo ohrozenie dosiahnutia cieľa a výsledkov projektu:  a) obsahuje časovo **nevhodne** (nelogicky) nadväzujúce aktivity projektu,  b) dĺžka realizácie aspoň jednej z hlavných aktivít projektu **nerešpektuje** predpismi stanovené lehoty realizácie a/alebo je zreteľne časovo nereálna. |
| áno | Etapizácia projektu **je** vnútorne súladná, aktivity **sú** logicky nadväzujúce a nastavené realisticky z hľadiska ich trvania. Časový harmonogram projektu **je** realistický z hľadiska dosiahnutia výstupov projektu. Časový harmonogram môže obsahovať formálne nedostatky, ktoré nemajú vplyv na dodržanie celkovej žiadateľom stanovenej dĺžky realizácie projektu a dosiahnutie výstupov projektu. |
| 2.3 | Vhodnosť a uskutočniteľnosť aktivít projektu z hľadiska navrhovaných postupov | Posudzuje sa vhodnosť a uskutočniteľnosť hlavných aktivít projektu z hľadiska navrhovaných postupov a riešení *(napr. vybrané materiály, technológie, technické riešenia, metodologické postupy)* a z toho vyplývajúca:  a) kvalitatívna úroveň merateľných ukazovateľov,  b) ich prevádzková a technická udržateľnosť (ak relevantné),  c) účinnosť a efektívnosť riešenia vo vzťahu k stanoveným merateľným ukazovateľom a ich plánovaným hodnotám. | nie | Spôsob realizácie hlavných aktivít projektu pri navrhovaných postupoch/riešeniach:  a) **neumožní** dosiahnuť stanovené merateľné ukazovatele, resp. neumožní ich dosiahnutie na zodpovedajúcej kvalitatívnej úrovni, minimálne na úrovni kvalitatívnych štandardov vyplývajúcich z platných postupov, noriem, alebo metodík alebo  b) navrhované riešenie **nie je** udržateľné z technického a prevádzkového hľadiska počas celej doby udržateľnosti projektu (ak relevantné) alebo  c) navrhované riešenie **nie je** účinné a efektívne vo vzťahu k stanoveným merateľným ukazovateľom a ich plánovaným hodnotám. |
| áno | Spôsob realizácie hlavných aktivít projektu **umožní** pri navrhovaných postupoch/riešeniach dosiahnutie zodpovedajúcej (štandardnej) kvalitatívnej úrovne merateľných ukazovateľov, minimálne na úrovni kvalitatívnych štandardov vyplývajúcich z platných postupov, noriem, alebo metodík (ak relevantné). Navrhované riešenie **je** zároveň účinné a efektívne vo vzťahu k stanoveným merateľným ukazovateľom a ich plánovaným hodnotám.  Navrhované riešenie **dáva** predpoklad pre udržateľnosť projektu z technického a prevádzkového hľadiska počas celej doby udržateľnosti projektu |
| 3 | Administratívna a prevádzková kapacita žiadateľa | 3.1 | Kapacita žiadateľa na riadenie projektu | Posudzuje sa administratívna kapacita žiadateľa na riadenie projektu v súlade s podmienkami definovanými v príslušnej riadiacej dokumentácii pre implementáciu projektov v rámci OPII. V rámci toho sa posudzujú aj skúsenosti žiadateľa s riadením obdobných/porovnateľných projektov. | nie | Administratívne kapacity žiadateľa na riadenie projektu podľa podmienok definovaných v príslušnej riadiacej dokumentácii pre implementáciu projektov v rámci OPII **sú nedostatočné** z hľadiska ich počtu a/alebo skúseností s riadením obdobných/porovnateľných projektov. |
| áno | Administratívne kapacity žiadateľa na riadenie projektu podľa podmienok definovaných v príslušnej riadiacej dokumentácii pre implementáciu projektov v rámci OPII **sú dostatočné**. Žiadateľ má zabezpečené, resp. deklaruje zabezpečenie riadenia projektu: a) externými kapacitami so skúsenosťami v oblasti riadenia obdobných/porovnateľných projektov, alebo  b) internými kapacitami primeranými rozsahu projektu, ktoré majú skúsenosti s riadením aspoň jedného obdobného/porovnateľného projektu. |
| 3.2 | Kapacita žiadateľa na realizáciu projektu | Posudzuje sa kapacita žiadateľa na realizáciu hlavných aktivít projektu z hľadiska vecného zamerania projektu. | nie | Žiadateľ **nedisponuje** adekvátnym  materiálno-technickým zázemím a/alebo dostatočnými administratívnymi kapacitami s náležitou odbornou spôsobilosťou a know-how pre realizáciu hlavných aktivít projektu v danej oblasti a uvedené zázemie a kapacity nemá zabezpečené ani prostredníctvom externého dodávateľa. |
| áno | Žiadateľ **disponuje** adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou a know-how pre realizáciu hlavných aktivít projektu v danej oblasti, alebo má uvedené zázemie a/alebo kapacity zabezpečené prostredníctvom externého dodávateľa resp. ho plánuje obstarať. |
| 3.3 | Prevádzková kapacita žiadateľa  *Pozn.: v prípade projektov, na ktoré sa nevzťahujú podmienky na zabezpečenie ich udržateľnosti (napr. neinvestičné projekty zamerané na realizáciu informačných aktivít) sa toto kritérium nevyhodnocuje.* | Posudzuje sa kapacita žiadateľa na zabezpečenie prevádzky projektu.  V rámci toho sa posudzuje, či žiadateľ disponuje dostatočnými administratívnymi kapacitami s potrebnou odbornou spôsobilosťou a know - how a potrebným materiálno-technickým zázemím na zabezpečenie prevádzky projektu v danej oblasti.  Žiadateľ môže disponovať internými alebo externými kapacitami na zabezpečenie prevádzky projektu. | nie | Žiadateľ **nedisponuje** adekvátnym materiálno-technickým zázemím a/alebo dostatočnými internými administratívnymi kapacitami s náležitou odbornou spôsobilosťou a know-how na zabezpečenie prevádzky projektu v danej oblasti a uvedené zázemie a kapacity nemá zabezpečené ani prostredníctvom externého prevádzkovateľa. |
| áno | Žiadateľ **disponuje** adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou a know-how na zabezpečenie prevádzky projektu v danej oblasti, alebo má uvedené zázemie a/alebo kapacity zabezpečené prostredníctvom externého prevádzkovateľa resp. ho plánuje obstarať. |
| 4 | Finančná a ekonomická stránka projektu | 4.1 | Účelnosť a vecná oprávnenosť výdavkov projektu | Posudzuje sa, či sú žiadané výdavky projektu vecne oprávnené v zmysle riadiacej dokumentácie OPII upravujúcej oblasť oprávnenosti výdavkov a vyzvania na predloženie žiadosti o NFP a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/nevyhnutné na realizáciu projektu).  Posudzuje sa zároveň či je finančná analýza vypočítaná správne resp. či je CBA vypočítaná správne podľa postupov pre realizáciu CBA uvedených v Príručke k analýze nákladov a výnosov investičných projektov v dopravnom sektore. | nie | **Menej ako 75%** finančnej hodnoty celkových oprávnených výdavkov projektu je **vecne oprávnených a/alebo účelných** vzhľadom k stanoveným cieľom a očakávaným výstupom projektu. |
| áno | **75%** **a** **viac** finančnej hodnoty celkových oprávnených výdavkov projektu je **vecne oprávnených a zároveň účelných** vzhľadom k stanoveným cieľom a očakávaným výstupom projektu. |
| 4.2 | Hospodárnosť a efektívnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok, štátne expertízy, rezortné expertízy). | nie | Žiadané výdavky projektu **nie sú** hospodárne a efektívne alebo **nezodpovedajú** obvyklým cenám v danom čase a mieste. |
| áno | Žiadané výdavky projektu **sú** hospodárne a efektívne a **zodpovedajú** obvyklým cenám v danom čase a mieste. |
| 4.3 | Finančná charakteristika a udržateľnosť projektu  *Pozn.: v prípade projektov, na ktoré sa nevzťahujú podmienky na zabezpečenie ich udržateľnosti (napr. neinvestičné projekty zamerané na realizáciu informačných aktivít) sa toto kritérium nevyhodnocuje.* | Posudzuje sa zabezpečenie udržateľnosti projektu, t.j. finančného krytia prevádzky projektu (CF – cash flow) počas celého obdobia udržateľnosti projektu podľa čl. 71 všeobecného nariadenia.  Za udržateľný sa považuje projekt, ktorý vo finančnej analýze preukáže kladný alebo minimálne nulový kumulovaný (nediskontovaný) čistý peňažný tok za každý rok obdobia udržateľnosti projektu. V prípade záporného kumulovaného čistého peňažného toku sa hodnotia dostatočné zdroje krytia deficitu. | nie | Prevádzka projektu **nedosahuje kladnú hodnotu kumulovaného CF** v každom roku obdobia udržateľnosti projektu, resp. pre roky so záporným kumulovaným CF nie sú uvedené relevantné a overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu). |
| áno | Prevádzka projektu **dosahuje kladnú, alebo minimálne nulovú, hodnotu kumulovaného CF** v každom roku obdobia udržateľnosti projektu, resp. pre roky so záporným kumulovaným CF sú uvedené relevantné a overiteľné zdroje/spôsoby finančného krytia prevádzky (napr. preukázaný záväzok samosprávy dofinancovať prevádzku projektu). |

**Sumarizačný prehľad hodnotiacich kritérií pre národné a veľké projekty OPII**

|  |  |  |  |
| --- | --- | --- | --- |
| **hodnotené oblasti** | **hodnotiace kritériá** | **typ kritéria** | **hodnotenie** |
| **1. Príspevok projektu k cieľom a výsledkom operačného programu a prioritnej osi** | 1.1 Súlad projektu so stratégiou operačného programu | vylučujúce | nie/áno |
| **2. Spôsob realizácie projektu** | 2.1 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | vylučujúce | nie/áno |
| 2.2 Reálnosť aktivít projektu vo vzťahu k navrhovanému časovému harmonogramu projektu | vylučujúce | nie/áno |
| 2.3 Vhodnosť a uskutočniteľnosť aktivít projektu z hľadiska navrhovaných postupov | vylučujúce | nie/áno |
| **3. Administratívna a prevádzková kapacita žiadateľa** | 3.1 Kapacita žiadateľa na riadenie projektu | vylučujúce | nie/áno |
| 3.2 Kapacita žiadateľa na realizáciu projektu | vylučujúce | nie/áno |
| 3.3 Prevádzková kapacita žiadateľa | vylučujúce | nie/áno |
| **4. Finančná a ekonomická stránka projektu** | 4.1 Účelnosť a vecná oprávnenosť výdavkov projektu | vylučujúce | nie/áno |
| 4.2 Hospodárnosť a efektívnosť výdavkov projektu | vylučujúce | nie/áno |
| 4.3 Finančná charakteristika a udržateľnosť projektu | vylučujúce | nie/áno |

**Na splnenie kritérií odborného hodnotenia je potrebné splniť (hodnotenie „áno“) všetky hodnotiace kritériá.**

2.2. Hodnotiace kritériá pre projekty technickej pomoci OPII

|  |  |  |  |  |  |  |
| --- | --- | --- | --- | --- | --- | --- |
| **hodnotená oblasť** | | **hodnotiace kritérium** | | **predmet hodnotenia** | **hodno-**  **tenie** | **spôsob aplikácie hodnotiaceho kritéria** |
| 1 | Príspevok navrhovaného projektu k cieľom a výsledkom OP a prioritnej osi | 1.1 | Súlad projektu so stratégiou operačného programu | Posudzuje sa súlad projektu so stratégiou pre oblasť technickej pomoci OPII, t.j. súlad s: a) príslušnými špecifickými cieľmi, b) očakávanými výsledkami, c) definovanými oprávnenými aktivitami. | nie | Hlavné aktivity projektu **nie sú** v súlade so stratégiou pre oblasť technickej pomoci OPII, resp. ich súlad je iba v deklaratívnej rovine, nespĺňajú niektoré z posudzovaných kritérií. |
| áno | Hlavné aktivity projektu **sú** v súlade so stratégiou pre oblasť technickej pomoci OPII a spĺňajú všetky posudzované kritériá. |
| 2 | Navrhovaný spôsob realizácie projektu | 2.1 | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | V rámci hodnotiaceho kritéria sa posudzujú nasledovné aspekty: a) či realizácia navrhovaného projektu rieši identifikované potreby (problémy) cieľových skupín, b) či je prostredníctvom realizácie navrhovaných hlavných aktivít projektu možné reálne predpokladať dosiahnutie deklarovaných cieľových hodnôt merateľných ukazovateľov projektu s prihliadnutím na previazanosť hlavných aktivít projektu na ciele a výsledky projektu (vnútorná logika projektu),  c) či zameranie projektu nepredstavuje duplicitu k už zrealizovaným aktivitám z prostriedkov technickej pomoci OPII. | nie | Aktivity projektu vykazujú aspoň jeden z nasledovných závažných nedostatkov:  a) projekt **neprispieva** k riešeniu identifikovaných potrieb (problémov) cieľových skupín, b) deklarované cieľové hodnoty merateľných ukazovateľov projektu **nie sú** stanovené realisticky, resp. nie sú dosiahnuteľné prostredníctvom realizácie navrhovaných aktivít projektu, c) realizácia projektu je **nevhodná, resp. neúčelná** vo vzťahu k už realizovaným aktivitám z prostriedkov technickej pomoci OPII (ak relevantné). |
| áno | Projekt **prispieva** k riešeniu identifikovaných potrieb (problémov) cieľových skupín. Deklarované cieľové hodnoty všetkých merateľných ukazovateľov projektu **sú** stanovené realisticky s ohľadom na hlavné aktivity projektu a navrhovaný spôsob realizácie projektu. Projekt zohľadňuje a logicky **nadväzuje** na už realizované aktivity z prostriedkov technickej pomoci OPII (ak relevantné). |
| 2.2 | Reálnosť aktivít projektu vo vzťahu k navrhovanému časovému harmonogramu projektu | Posudzuje sa reálnosť časového harmonogramu realizácie všetkých aktivít projektu (hlavných aj podporných). Predmetom hodnotenia je posúdenie, či etapizácia aktivít je: a) logická z hľadiska časovej následnosti realizácie aktivít projektu; b) realistická vo vzťahu k trvaniu jednotlivých aktivít a k ich výstupom (dodržanie lehôt schvaľovacích konaní, postupov verejného obstarávania a pod). | nie | Etapizácia projektu obsahuje aspoň jeden z nasledovných nedostatkov, ktorý môže mať vplyv na dodržanie celkovej žiadateľom stanovenej dĺžky realizácie projektu a/alebo ohrozenie dosiahnutia cieľa a výsledkov projektu:  a) obsahuje časovo **nevhodne** (nelogicky) nadväzujúce aktivity projektu, b) dĺžka realizácie aspoň jednej z aktivít projektu **nerešpektuje** predpismi stanovené lehoty realizácie (ak relevantné). |
| áno | Aktivity projektu **sú** logicky nadväzujúce a nastavené realisticky z hľadiska ich trvania. Časový harmonogram projektu **je** realistický z hľadiska dosiahnutia výstupov projektu. Časový harmonogram môže obsahovať formálne nedostatky, ktoré nemajú vplyv na dodržanie celkovej žiadateľom stanovenej dĺžky realizácie projektu a dosiahnutie výstupov projektu. |
| 2.3 | Vhodnosť a uskutočniteľnosť aktivít projektu z hľadiska navrhovaných postupov | Posudzuje sa vhodnosť a uskutočniteľnosť hlavných aktivít projektu z hľadiska navrhovaných postupov a riešení a z toho vyplývajúca: a) kvalitatívna úroveň merateľných ukazovateľov, b) využiteľnosť výsledkov projektu po ukončení realizácie projektu (ak relevantné), c) účinnosť a efektívnosť riešenia vo vzťahu k stanoveným cieľom a výsledkom projektu.  V rámci toho sa v závislosti od oblasti podpory v rámci technickej pomoci OPII posudzuje aj súlad navrhovaných aktivít z hľadiska organizačných postupov RO (napr. vo vzťahu k obstarávaniu tovarov, prác a služieb, systému vzdelávania, pravidlám odmeňovania zamestnancov, realizácii informačných a komunikačných aktivít). | nie | Spôsob realizácie hlavných aktivít projektu pri navrhovaných postupoch/riešeniach:  a) **neumožní** dosiahnuť stanovené merateľné ukazovatele, resp. neumožní ich dosiahnutie na zodpovedajúcej kvalitatívnej úrovni, minimálne na úrovni kvalitatívnych štandardov vyplývajúcich z platných postupov, noriem, alebo metodík (ak relevantné), a/alebo  b) navrhované riešenie **nie je** vhodné z hľadiska využiteľnosti výsledkov projektu po ukončení realizácie projektu (ak relevantné),  c) navrhované riešenie **nie je** účinné a efektívne vo vzťahu k stanoveným cieľom a výsledkom projektu. |
| áno | Spôsob realizácie hlavných aktivít projektu **umožní** pri navrhovaných postupoch/riešeniach dosiahnutie zodpovedajúcej (štandardnej) kvalitatívnej úrovne merateľných ukazovateľov, minimálne na úrovni kvalitatívnych štandardov vyplývajúcich z platných postupov, noriem, alebo metodík (ak relevantné).  Navrhované riešenie je zároveň účinné a efektívne vo vzťahu k stanoveným cieľom a výsledkom projektu a dáva predpoklad pre využiteľnosť výsledkov projektu po ukončení realizácie projektu (ak relevantné). |
| 3 | Finančná a ekonomická stránka projektu | 3.1 | Účelnosť a vecná oprávnenosť výdavkov projektu | Posudzuje sa, či sú žiadané výdavky projektu vecne oprávnené v zmysle riadiacej dokumentácie OPII upravujúcej oblasť oprávnenosti výdavkov, resp. v zmysle vyzvania na predloženie žiadosti o NFP a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/nevyhnutné na realizáciu projektu). | nie | **Menej ako 75%** finančnej hodnoty celkových oprávnených výdavkov projektu je **vecne oprávnených a/alebo účelných** vzhľadom k stanoveným cieľom a očakávaným výstupom projektu. |
| áno | 75**%** **a** **viac** finančnej hodnoty celkových oprávnených výdavkov projektu je **vecne oprávnených a zároveň účelných** vzhľadom k stanoveným cieľom a očakávaným výstupom projektu. |
| 3.2 | Hospodárnosť a efektívnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase. Uvedené sa overuje prostredníctvom finančných limitov, príp. zrealizovaného verejného obstarávania, vykonaného prieskumu trhu, alebo ďalších nástrojov na overenie hospodárnosti a efektívnosti výdavkov (napr. znalecký posudok). | nie | Žiadané výdavky projektu **nie sú** hospodárne a efektívne alebo **nezodpovedajú** obvyklým cenám v danom čase a mieste. |
| áno | Žiadané výdavky projektu **sú** hospodárne a efektívne a **zodpovedajú** obvyklým cenám v danom čase a mieste. |

**Sumarizačný prehľad hodnotiacich kritérií pre projekty technickej pomoci OPII**

|  |  |  |  |
| --- | --- | --- | --- |
| **hodnotené oblasti** | **hodnotiace kritériá** | **typ kritéria** | **hodnotenie** |
| **1. Príspevok projektu k cieľom a výsledkom operačného programu a prioritnej osi** | 1.1 Súlad projektu so stratégiou operačného programu | vylučujúce | nie/áno |
| **2. Spôsob realizácie projektu** | 2.1 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | vylučujúce | nie/áno |
| 2.2 Reálnosť aktivít projektu vo vzťahu k navrhovanému časovému harmonogramu projektu | vylučujúce | nie/áno |
| 2.3 Vhodnosť a uskutočniteľnosť aktivít projektu z hľadiska navrhovaných postupov | vylučujúce | nie/áno |
| **3. Finančná a ekonomická stránka projektu** | 3.1 Účelnosť a vecná oprávnenosť výdavkov projektu | vylučujúce | nie/áno |
| 3.2 Hospodárnosť a efektívnosť výdavkov projektu | vylučujúce | nie/áno |

**Na splnenie kritérií odborného hodnotenia je potrebné splniť (hodnotenie „áno“) všetky hodnotiace kritériá.**

## 