**Ministerstvo dopravy a výstavby Slovenskej republiky**

ako riadiaci orgán pre OPII

vydáva

**Zmenu č. 8**

k

**Vyzvaniu č. OPII-2016/1.1/ŽSR-4-VP**

**na predkladanie žiadostí o NFP pre veľké projekty prioritnej osi č. 1 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 1 - Železničná infraštruktúra (TEN-T CORE) a obnova mobilných prostriedkov |
| **Investičná priorita** | 7i): Podpora multimodálneho jednotného európskeho dopravného priestoru pomocou investícií do TEN-T |
| **Špecifický cieľ** | 1.1 Odstránenie kľúčových úzkych miest na železničnej infraštruktúre prostredníctvom modernizácie a rozvoja hlavných železničných tratí a uzlov dopravne významných z hľadiska medzinárodnej a vnútroštátnej dopravy |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Železnice Slovenskej republiky, Bratislava |
| **Projekt/y** | Zoznam veľkých projektov OPII zverejnený na webovom sídle [www.opii.gov.sk](http://www.mindop.sk) (ďalej aj „webové sídlo RO OPII“) |

Dátum zverejnenia zmeny: **23.01.2020**

Dátum účinnosti zmeny: **24.01.2020**

**CIEĽ ZMENY A PRÁVNY ZÁKLAD**

Cieľom zmeny je zabezpečenie súladu s riadiacou dokumentáciou CKO (Systém riadenia EŠIF verzia 9 a pod.) a vykonanie formálnych úprav a opráv v texte vyzvania a vybraných príloh vyzvania.

Touto zmenou Riadiaci orgán pre OPII v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení vyzvanie spôsobom, ktorým nedochádza k podstatnej zmene podmienok poskytnutia príspevku. Znenie žiadnej z podmienok poskytnutia príspevku nie je zmenou dotknuté.

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie
2. Príloha 1a ŽoNFP
3. Príloha 1b ŽoNFP popis
4. Príloha vyzvania č. 3 Príručka pre žiadateľa OPII

**ZDÔVODNENIE ZMIEN**

1. Vyzvanie

– zmena indikatívnej výšky finančných prostriedkov vyčlenených na vyzvanie v nadväznosti na zostávajúce projekty v rámci vyzvania;

– doplnenie časti 1.6 Miesto a spôsob podania ŽoNFP: „Ak vzniknú pochybnosti o pravdivosti alebo úplnosti žiadosti alebo jej príloh, RO OPII oznámi tieto pochybnosti žiadateľovi a vyzve ho, aby sa k nim vyjadril v primeranej lehote, pričom ho poučí o následkoch spojených s neodstránením pochybností alebo nedodržaním určenej lehoty.“

– doplnenie podmienky, že voči žiadateľovi sa nenárokuje vrátenie pomoci na základe rozhodnutia EK, ktorým bola pomoc označená za neoprávnenú a nezlučiteľnú s vnútorným trhom;

– doplnenie podmienky, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046);

– odstránenie podmienky, že žiadateľ nezačal práce na projekte pred predložením ŽoNFP v súlade s legislatívou EÚ v oblasti štátnej pomoci a minimálnej pomoci, nakoľko vyzvanie je zverejnené pre projekty, kde sa neuplatňuje štátna pomoc (ani v zmysle Nariadenia GBER);

– doplnenie podmienky predložiť a. Informáciu o veľkom projekte alebo Oznámenie vybraného veľkého projektu;

– doplnenie podmienky predložiť Action Completion Note a Kontrolu súladu z posúdenia vplyvov navrhovanej činnosti;

– formálne úpravy.

1. Príloha 1a ŽoNFP

– úprava v zmysle aktualizácie riadiacej dokumentácie CKO.

1. Príloha 1b ŽoNFP popis

– úprava v zmysle aktualizácie riadiacej dokumentácie CKO.

1. Príloha vyzvania č. 3 Príručka pre žiadateľa OPII:

– úprava PpŽ v časti definovania podmienok poskytnutia príspevku – v tab. č. 2 boli upravené PPP najmä doplnenie podmienky, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046);

– formálne úpravy.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Úplné znenie dokumentov dotknutých zmenou (bez sledovania zmien) je zverejnené na webovom sídle RO OPII.

Zmena vyzvania sa **nevzťahuje** na žiadosti o NFP predložené na RO OPII pred dátumom zverejnenia tejto zmeny vyzvania.